Målet er at trække flere tyske turister til Jylland i ydersæsonen, og vejen dertil er bundet sammen af den danske Camino, Hærvejen, historiske besøgssteder samt specialpriser på både forplejning og overnatning. Det er Hærvejen fra Frederikshavn til Flensborg, der binder det nye onlinefremstød sammen. I Middelalderen var Hærvejen oprindeligt en del af pilgrimsruten til Spanien, men kampagnen omkring den danske Camino lægger dog ikke op til, at tyskerne skal vandre hele vejen fra Flensborg til Frederikshavn. Derimod satser turismeudviklings-selskaberne på, at de tyske gæster vil køre eller flyve til Billund, og derefter besøge seværdigheder, hoteller og kroer i alle tre regioner fra nord til syd.

Referat:
For første gang siden regionernes oprettelse er VisitNordjylland, Syddansk Turisme og Midtjysk Turisme nu gået sammen om et storstilet kampagnefremstød i Tyskland.